સરકાર દ્વારા અનામત આંદોલન સમેટવા 1200 કરોડનો પ્રસ્તાવ આવ્યો હોવાના હાર્દિક પટેલના પત્રમાના ઉલ્લેખ બાદ આ મુદ્દે પાટીદાર વિચાર મંચના કન્વીનર પ્રવિણ મોરડીયાએ પત્ર લખીને હાર્દિક પાસે ખુલાસો માંગ્યો છે. તેમણે લાજપોર જેલમાં કેદ હાર્દિકને પત્ર લખી 1200 કરોડનો પ્રસ્તાવ મૂકનારા આઈએએસ અધિકારીનું નામ જાહેર કરવા અપીલ કરી છે.સાથે સાથે જ ભાજપના રાષ્ટ્રીય યુવા અધ્યક્ષના હોદ્દાની ઓફર કોણે કરી હતી તે પણ પૂછ્યું હતું. અને તેમણે હાર્દિક પાસે અનામત આંદોલનના નામે ઉઘરાવાયેલા ફંડનો હિસાબ માંગ્યો છે.